CELEX: 52008PC0565
Language: mt
Date: 2008-09-18
Title: Proposta għal deċiżjoni tal-Kunsill li tikkonkludi l-Ftehim ta’ Sħubija Ekonomika Interim bejn il-Komunità Ewropea u l-Istati Membri tagħha, fuq naħa, u l-Istati SADC FSE, fuq in-naħa l-oħra

Avviż Legali Importanti

|

52008PC0565

Proposta għal deċiżjoni tal-Kunsill li tikkonkludi l-Ftehim ta’ Sħubija Ekonomika Interim bejn il-Komunità Ewropea u l-Istati Membri tagħha, fuq naħa, u l-Istati SADC FSE, fuq in-naħa l-oħra  /* KUMM/2008/0565 finali - AVC 2008/0177 */  

	[pic] | KUMMISSJONI TAL-KOMUNITAJIET EWROPEJ |Brussel 18.9.2008KUMM(2008) 565 finali2008/0177 (AVC)Proposta għalDEĊIŻJONI TAL-KUNSILLli tikkonkludi l-Ftehim ta’ Sħubija Ekonomika Interim bejn il-Komunità Ewropea u l-Istati Membri tagħha, fuq naħa, u l-Istati SADC FSE, fuq in-naħa l-oħra(preżentata mill-Kummissjoni)MEMORANDUM TA’ SPJEGAZZJONIIl-proposta mehmuża tikkostitwixxi l-istrumenti legali għall-konklużjoni ta’ Ftehim ta’ Sħubija Ekonomika (FSE) Interim bejn il-Komunità Ewropea u l-Istati Membri tagħha, fuq naħa, u l-Istati SADC FSE, fuq in-naħa l-oħra:(i) Proposta għal Deċiżjoni tal-Kunsill li tikkonkludi l-FSE Interim.L-FSE Interim ta’ l-SADC ġie nnegozjat skond l-għanijiet ta’ l-FSEs stipulati fil-Ftehim ta’ Cotonou[1] u d-direttivi ta’ negozjati għall-Ftehimiet ta' Sħubija Ekonomika ma' l-Istati AKP adottati mill-Kunsill fit-12 ta’ Ġunju 2002. In-negozjati ġew konklużi permezz tat-tnedija ta’ l-FSE fit-23 ta’ Novembru 2007 qabel l-għeluq tar-reġim kummerċjali stipulat fl-Anness V tal-Ftehim ta’ Cotonou fil-31 ta’ Diċembru 2007 u r-rinunzja ta’ l-Organizzazzjoni Dinjija tax-Xogħol (WTO) li tkopri dak ir-reġim kummerċjali.B’riżultat ta’ dan, il-ħames Stati SADC FSE (il-Botswana, il-Lesoto, il-Możambik, in-Namibja u s-Sważiland) ġew inklużi fil-lista ta’ pajjiżi fl-Anness 1 tar-Regolament dwar l-Aċċess tas-Suq ta’ l-FSE adottat mill-Kunsill fl-20 ta’ Diċembru 2007[2] li bbenefikaw mill-offerta għall-aċċess tas-suq Komunitarju li saret fil-kuntest ta’ l-FSEs mill-1 ta’ Jannar 2008. L-inklużjoni tagħhom f’din il-lista se ssir permanenti wara r-ratifika ta’ l-FSE Interim mill-partijiet kollha. Dan għandu jiżgura reġim kummerċjali armonizzat bl-UE tipprovdi aċċess aħjar għas-suq għal bosta Stati SADC FSE, inkluż il-Możambik u l-Lesoto li huma rikonoxxuti bħala Pajjiż l-Inqas Żviluppat min-Nazzjonijiet Uniti.L-SADC FSE huwa FSE Interim li l-ambitu tiegħu se jiġi estiż permezz tar-riżultat tan-negozjati għal EPA sħiħ milħuq fl-2008. Dan jinkludi l-miżuri kollha meħtieġa għall-istabbiliment ta’ Żona ta’ Kummerċ Ħieles kompatibbli mad-dispożizzjonijiet ta’ l-Artikolu XXIV tal-GATT 1994[3]. L-FSE Interim fih ukoll dispożizzjonijiet dwar il-Faċilità Doganali u Kummerċjali, il-Barrieri Tekniċi għall-Kummerċ, il-Miżuri Sanitarji u Fitosanitarji, il-Movimenti ta’ Ħlasijiet Kurrenti u tal-Kapital kif ukoll kooperazzjoni għall-iżvilupp u dispożizzjonijiet istituzzjonali.Id-dispożizzjonijiet istituzzjonali jinkludu Kunsill Konġunt SADC FSE-KE (“Kunsill Konġunt”) biex jissorvelja l-implimentazzjoni ta’ l-FSE Interim. Il-Kunsill Konġunt għandu jkun magħmul minn rappreżentanti mill-Istati SADC FSE kif ukoll minn membri tal-Kunsill u tal-Kummissjoni. Il-Kumitat Konġunt għandu jkun megħjun minn Kumitat SADC FSE-KE għall-Kummerċ u l-Iżvilupp.Sakemm jidħol fis-seħħ l-FSE Interim, il-Ftehim jipprevedi l-applikazzjoni provviżorja tal-Ftehim.Il-Kummissjoni qieset ir-riżultati tan-negozjati bħala sodisfaċenti u f’konformità mad-direttivi tan-negozjati mill-Kunsill u titlob lill-Kunsill:-  biex jikkonkludi l-FSE f’isem il-Komunità.Il-Parlament Ewropew se jintalab jagħti l-kunsens tiegħu għall-konklużjoni ta’ l-FSE Interim.L-Istati Membri huma wkoll partijiet mill-Ftehim, u għalhekk jeħtieġ li jiġi rratifikat minnhom skond il-proċeduri interni tagħhom.2008/0177 (AVC)Proposta għalDEĊIŻJONI TAL-KUNSILLli tikkonkludi l-Ftehim ta’ Sħubija Ekonomika Interim bejn il-Komunità Ewropea u l-Istati Membri tagħha, fuq naħa, u l-Istati SADC FSE, fuq in-naħa l-oħraIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 133 u 181 flimkien mat-tieni sottoparagrafu ta’ l-Artikolu 300(3) tiegħu,Wara li kkunsidra l-proposta mill-Kummissjoni[4],Wara li kkunsidra l-kunsens tal-Parlament Ewropew[5]Billi:(1) Fit-12 ta’ Ġunju 2002 il-Kunsill awtorizza lill-Kummissjoni biex tibda negozjati għal Ftehimiet ta’ Sħubija Ekonomika mal-pajjiżi ta’ l-AKP.(2) Dawn in-negozjati għal Ftehim ta’ Sħubija Ekonomika Interim ġew konklużi u l-FSE bejn il-Komunità Ewropea u l-Istati Membri tagħha u l-Istati SADC FSE (inklużi l-Botswana, il-Lesoto, in-Namibja, is-Sważiland u l-Możambik) (minn hawn ’il quddiem l-‘FSE’) ingħata bidu fit-23 ta' Novembru 2007 u fit-12 ta' Diċembru 2007 għan-Namibja.(3) L-FSE qed jiġi applikat b’mod provviżorju minn [..] sakemm dan jidħol fis-seħħ.(4) L-FSE għandu jiġi konkluż f’isem il-Komunità Ewropea,IDDEĊIEDA KIF ĠEJ:Artikolu 1Il-Ftehim ta’ Sħubija Ekonomika Interim bejn l-Istati SADC FSE u l-Komunità Ewropea u l-Istati Membri tagħha huwa b’dan konkluż f’isem il-Komunità.It-test tal-Ftehim huwa mehmuż ma’ din id-Deċiżjoni.Artikolu 2Il-President tal-Kunsill għandu jagħti n-notifika msemmija fl-Artikolu 105(3) tal-Ftehim f’isem il-Komunità.Magħmula fi Brussell, [...]Għall-KunsillIl-President[…]  DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT FUQ IL-BAĠIT LIMITAT ESKLUSSIVAMENT GĦAN-NAĦA TAD-DĦUL1. L-ISEM TAL-PROPOSTA:DEĊIŻJONI TAL-KUNSILL li tikkonkludi l-Ftehim ta’ Sħubija Ekonomika Interim bejn il-Komunità Ewropea u l-Istati Membri tagħha, fuq naħa, u l-Istati SADC FSE, fuq in-naħa l-oħra2. IL-LINJI TAL-BAĠIT:Il-Kapitolu u l-Artikolu: 12/120Ammont stmat għas-sena kkonċernata: 16 431 900 000 (Baġit 2008)3. IMPATT FINANZJARJU( Il-proposta ma għandha l-ebda implikazzjonijiet finanzjarji( Il-proposta ma għandha l-ebda impatt finanzjarju fuq l-infiq iżda għandha impatt finanzjarju fuq id-dħul – l-effett huwa kif ġej:4. MIŻURI KONTRA L-FRODIBiex tħares l-interessi finanzjarji tal-Komunitajiet kontra l-frodi u irregolaritajiet oħra, il-Kummissjoni tista' twettaq kontrolli u spezzjonijiet fuq il-post skond l-Artikolu 29, tal-Ftehim ta’ Sħubija Ekonomika bejn l-Istati SADC FSE u l-Komunità Ewropea u l-Istati Membri tagħha. Fejn ikun meħtieġ, għandhom jitwettqu investigazzjonijiet mill-Uffiċċju Ewropew Kontra l-Frodi (OLAF) u dawn għandhom jiġu rregolati mir-Regolament (KE) Nru 1073/1999 tal-Parlament Ewropew u tal-Kunsill. Il-Kummissjoni se twettaq kontrolli regolari fuq il-post u li jkunu msejsa fuq dokumenti.5. RIMARKI OĦRAJNIt-tariffi kollha doganali li jibqa’ fuq il-prodotti li joriġinaw minn dawk ir-reġjuni jew stati ta’ l-AKP li kkonkludew in-negozjati dwar il-Ftehimiet ta’ Sħubija Ekonomika jew ftehimiet li jinkludu arranġamenti kummerċjali kompatibbli mad-WTO tneħħew permezz ta’ l-adozzjoni tar-Regolament tal-Kunsill 1528/2007. Għalhekk, ma hemm l-ebda impatt finanzjarju addizzjonali assoċjat ma’ din il-proposta.[1] Il-Ftehim ta' Sħubija AKP-KE ffirmat f'Cotonou fit-23 ta' Ġunju 2000 kif rivedut fil-Lussemburgu fil-25 ta' Ġunju 2005.[2] Ir-Regolament tal-Kunsill 1528/2007.[3] Il-Ftehim Ġenerali dwar it-Tariffi u l-Kummerċ (1994).[4] ĠU C […], […], p. […][5] ĠU C […], […], p. […]